


Z A P I S N I K 
18. sjednice Vijeća Mjesnog odbora „Petar Zrinski“ održane
10. studenog 2022. u prostorijama MO “Petar Zrinski“, Primorska 32,
s početkom u 18 sati

NAZOČNI ČLANOVI VIJEĆA:
Igor Javorović, Luka Kerečin, Elizabeta Kobeščak, Tena Miličević, Krešimir Turkalj, Ivana Živčić
NENAZOČNI ČLANOVI VIJEĆA: Lucija Kerečin
Predsjedava Ivana Živčić, predsjednica Vijeća
Zapisnik vodi: Igor Javorović
Predsjednica konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 18. sjednicu Vijeća Mjesnog odbora.
Vijeće prihvaća tekst Zapisnika 17. sjednice Vijeća, održane 28. listopada 2022. godine, bez izmjena.
Na prijedlog predsjednice Vijeće jednoglasno utvrđuje nadopunjen dnevni red:
DNEVNI RED
1. Plan malih komunalnih akcija Mjesnog odbora „Petar Zrinski“ u 2023., donošenje
2. Program građenja komunalne infrastrukture na području Grada Zagreba u 2023., mišljenje, traži se
3. Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023., mišljenje, traži se
4. Policijski nadzor vozača motocikala, mopeda i bicikala u Ilici 81-119, zaključak, traži se
5. Postavljanje mobilnog reciklažnog dvorišta u Gradskoj četvrti Donji grad, zaključak, traži se
6. Uklanjanje oznaka s rubnog kamena u Ilici 81-119 ostalih nakon projekta Ilica Q'art, zaključak, traži se
7. Pitanja, prijedlozi i obavijesti

Ad 1. Plan malih komunalnih akcija Mjesnog odbora „Petar Zrinski“ u 2023.
Vijećnicima je materijal dostavljen uz poziv za sjednicu.
Vijeće jednoglasno donosi; 

	

Plan malih komunalnih akcija
Mjesnog odbora ''Petar Zrinski'' u 2023.

	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora ''Petar Zrinski'' (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta

	2. Planirana sredstva za financiranje ovog plana u iznosu od ukupno 37.990,00 eura raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	2.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	12.250,00 eura

	2.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	25.740,00 eura

	Ukupno
	37.990,00 eura



	3. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 11.811 m² uređenih javnih zelenih površina na području Mjesnog odbora.

	4. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	4.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	4.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	4.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 25.576 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 18.018,00 eura za asfalterski program i
	- 30 % ili 7.722,00 eura za ostale poslove redovnog održavanja.

	5. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.

	6. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.

	7. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2023. i ovim planom, a prema načelima štednje i racionalnog korištenja sredstava.

	8. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Donji grad u 2023.

Ad 2. Program građenja komunalne infrastrukture na području Grada Zagreba u 2023.
Članovima vijeća je materijal dostavljen uz poziv za sjednicu.
Vijeće jednoglasno donosi:


ZAKLJUČAK

 Program građenja komunalne infrastrukture na području Grada Zagreba u 2023.



I.       Vijeće Mjesnog odbora „Petar Zrinski“ daje pozitivno mišljenja na Program građenja komunalne infrastrukture na području grada Zagreba u 2023.godini


II.    Ovaj će zaključak biti dostavljen Vijeću Gradske četvrti Donji grad na daljnje    
 postupanje.




Ad 3. Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.
Članovima vijeća je materijal dostavljen uz poziv za sjednicu.
Vijeće jednoglasno donosi;

ZAKLJUČAK


o Programu održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba za 2023.godinu
I.       Vijeće Mjesnog odbora „Petar Zrinski“ daje pozitivno mišljenje na Program održavanja javnih prometnih površina ,građevina i uređaja javne namjene ,javne rasvjete te izvanrednog održavanja nerazvrstanih cesta na području Grada Zagreba u 2023.godini


II.    Ovaj će zaključak biti dostavljen Vijeću Gradske četvrti Donji grad na daljnje    
 postupanje.


Ad 4. Policijski nadzor vozača motocikala, mopeda i bicikala u Ilici 81-119
Članovi vijeća su usmeno obaviješteni o temi.
U raspravi sudjeluju:
Gosp. Turkalj je upozorio da je problematika prometnih prekršaja izazvanih od strane motociklista, vozača mopeda i biciklista sistemski problem cijelog Grada Zagreba te da ga se treba rješavati sistematično, ali podržava da se provodi policijski nadzor vozača motociklista, mopeda i bicikala na području Mjesnog odbora "Petar Zrinski".
Vijeće jednoglasno donosi;


ZAKLJUČAK

 o Policijskom nadzoru vozača motociklista, mopeda i bicikala u Ilici od kućnog broja 81-119



I.       Vijeće Mjesnog odbora „Petar Zrinski“ traži od nadležnih službi da se provodi  nadzor vozača motociklista , mopeda i bicikala na području Mjesnog odbora  „Petar Zrinski“


II.    Ovaj će zaključak biti dostavljen Vijeću Gradske četvrti Donji grad na daljnje    
 postupanje.


Ad. 5 Postavljanje mobilnog reciklažnog dvorišta u Gradskoj četvrti Donji grad
Članovi vijeća su usmeno obaviješteni o temi.
U raspravi sudjeluju:
Na 17. sjednice Vijeća, održane 28. listopada 2022. godine, gosp. Turkalj je predložio da VMO "Petar Zrinski" donese zaključak i postavljanju mobilnog reciklažnog dvorišta na području Gradske četvrti Donji grad. Za građane MO "Petar Zrinski" koji ne posjeduju automobil, reciklažno dvorište u Zagorskoj ulici 3 i mobilno reciklažno dvorište na raskrižju ulice Horvatovac i Ružičnjak su predaleko i nisu dobro povezani javnim prijevozom stoga VMO "Petar Zrinski" traži postavljanje mobilnog reciklažnog dvorišta u GČ Donji grad u svrhu olakšavanja recikliranja raznih vrsta otpada.
Vijeće  jednoglasno donosi; 

ZAKLJUČAK

 o postavljanju mobilnog reciklažnog dvorišta u Gradskoj četvrti Donji grad



I.       Vijeće Mjesnog odbora „Petar Zrinski“ traži od nadležnih službi postavljanje mobilnog reciklažnog dvorišta na području Gradske četvrti Donji grad  jer postojeći su predaleko za građane Mjesnog odbora „Petar Zrinski“ koji ne posjeduju automobil.


II.    Ovaj će zaključak biti dostavljen Vijeću Gradske četvrti Donji grad na daljnje    
 postupanje.



Ad. 6 Uklanjanje oznaka s rubnog kamena u Ilici 81-119 ostalih nakon projekta Ilica.Q'art
Članovi vijeća su usmeno obaviješteni o temi.
U raspravi sudjeluju:
Na 17. sjednice Vijeća, održane 28. listopada 2022. godine, Gosp. Turkalj je upozorio na trajne oznake (grafite) koje su ostali na rubnom kamenju u Ilici nakon manifestacije Ilica Q'art. 
Gđa Kobeščak je upozorila da je moguće izbjeći buduće slične situacije ako Grad Zagreb pri svakom novom sklapanju ugovora o održavanju manifestacije Ilica Q'art navede obaveza čišćenja Ilice nakon provedene manifestacije od strane organizatora i/ili propiše naknada štete u slučaju da se čišćenje ne provede.
Vijeće  jednoglasno donosi;


ZAKLJUČAK
Uklanjanje oznaka (grafita) s rubnog kamena u Ilici br.81-119 ostalih nakon projekta     Ilica Q´art


I.       Vijeće Mjesnog odbora „Petar Zrinski“ traži od nadležnih službi uklanjanje trajnih oznaka (grafita) koje su ostale na rubnom kamenju  u Ilici nakon manifestacije Ilica Q´art, uz napomenu da se ubuduće navede obaveza uklanjanja istih nakon provedene manifestacije od strane organizatora.


II.    Ovaj će zaključak biti dostavljen Vijeću Gradske četvrti Donji grad na daljnje    
 Postupanje





Ad. 7 Pitanja, prijedlozi i obavijesti

Predsjednica  je odgovorila na pitanje gosp. Turkalja o stanju dvorane OŠ "Petar Zrinski". Gradski ured za obrazovanje, sport i mlade je u svom dopisu naveo da dvorana nije oštećena u potresu, ali da se trenutno provodi građevinska i instalatorska sanacija koja će biti gotova 20. prosinca 2022. godine. 20. prosinca će biti gotova cjelovita sanacija OŠ "Petar  Zrinski". 

Predsjednica je obavijestila i o početku čišćenja grafita u Području Povijesne urbane cjeline grada Zagreba gdje Grad sufinancira troškove nanošenja antigrafitnog premaza i uklanjanje grafita u 100% iznosu. 

Predsjednica je obavijestila vijećnike o početku radova na željezničkoj pruzi na dionici Zapadni kolodvor-Glavni kolodvor što je potaknulo GČ Donji grad, Črnomerec i Trešnjevka Sjever na planiranja osiguravanja sigurnog prijelaza preko željezničke pruge Magazinska-Jagićeva ulica nakon završetka radova na pruzi. 

Dovršeno u 19,00 h.
Zapisnik sastavila: Ivana Živčić
KLASA: 024-08/22-003/2271
URBROJ: 251-13-11-1/001-22-02
Zagreb, 10. studenog 2022.
                                                                       Predsjednica Vijeća Mjesnog odbora
                                                                                          „Petar Zrinski"
[bookmark: _GoBack]                                                                                             Ivana Živčić, v.r.








